Fakta om statsminister Lars Løkke Rasmussens (V) plan for fire asylstramninger, der skal bremse tilstrømningen til Danmark.

* Der skal strammes yderligere for adgangen til Danmark.

Blandt andet skal varigheden af opholdstilladelser til flygtninge forkortes, regler for familiesammenføring skal strammes yderligere for flygtninge med midlertidig beskyttelse, og ydelser til asylansøgere skal nedsættes yderligere.

Læs også : Ny pakke med fire stramninger på asylområdet

* Indsatsen for at hjemsende afviste asylansøgere og andre udlændinge uden lovligt ophold skal styrkes.

* Kapaciteten for at indkvartere de mennesker, der søger asyl, skal tilpasses på en måde, så Danmark kan håndtere det økonomisk og praktisk, og så det mindst muligt belaster kommunernes mulighed for at integrere dem, der får asyl.

* Myndighederne skal have de redskaber, der skal til for at håndtere en situation med illegale udlændinge i Danmark, så kaotiske tilstande som i andre lande kan undgås.

Kilde: Statsminister Lars Løkke Rasmussen (V) på et pressemøde i Statsministeriet 11. november 2015.